Ons moet weer deur die Namibia grenspos by Mohembo gaan. Dit is verseker die mooiste en netjiesste grenspos wat ons al teengekom het. 'n Pagtige houtsneewerk toonbank en vriendelike personeel.
Ons het 'n baie lekker koeltestaanplek onder reuse koeltebome en is gereed vir PELS !! Hier bly ons tot ons hom sien ! Die kamp was die naweek vol, maar nou is dit net ons en 'n buitelander wat op sy eie in sy daktent kamp wat hier is.
Vroeg oggend kom ontmoet John, ons voelgids ons halfpad na die Lodge met die nuus dat hy die PELS vir ons gevind het. Ons vertrek so teen 07:30 van die Lodge met 'n bospaadjie, en na net 12 minute se stap:
John sê hy weet waar daar 'n baba PELS is, maar ons sal met die boot moet gaan. Ons reel dadelik 'n boottrip en John ry met ons al die pad op die rivier tot by Shakawe, die dorp waar hy woon. Dit is so 10 kilometer stroomop van die Lodge. By Shakawe ry ons stadig al langs die wal verby die groot digte bome, en Elsie sien die kleintjie sit. WAT 'n BONUS. Ons soek 11 jaar vir die uil en nou sien ons binne 'n uur die volwassene en 'n kleintjie.
Op pad terug gaan kyk ons na Drotsky Cabins. Die eienaars het onlangs 'n pragtige luukse Lodge van hout gebou. Die kampterrein is verder weg van die Lodge, en glad nie by die water nie. Ons was bly ons het by Shakawe river Lodge beland.
Ons besoek die piekniekplek en eet 'n klein ontbyt. Daarna ry ons met die sirkelroete deur die park en sien weereens 'n klompie nuwe voels vir die toer. verder sien ons 'n groterige troppie Kameelperde met kleintjies, Blesbokke, Blouwildebeeste, en Impalas.
Die dorp het baie ou herrinneringe vir Johann wat hier in die jare 60s gestudeer het. Dit lyk egter nou na 50+ jare heelwat anders as in daardie tyd. Hier is 'n aantal fotos wat die atmosfeer van Stellenbosch weerspieel.
Ons soek 'n restaurant op'n wynplaas om iets te eet. So beland on suiteindelik op Franschhoek omdat al die plekke vir die nuwejaarsdag gesluit is. Dit is 'n pragtig Bolandse dorpie en die winkels en restaurante is vol buitelandse besoekers. Op 'n snikhete dag kry ons een van die baie min koelteparkeerplekke. Nadat ons die ou NG Kerk gaan bekyk het, en 'n paar winkeltjies deurgeloop het, eet ons iets by die CC restaurant. Nadat ons gaan sit het, pak die besoekers die plek vol. Dis tale van oor die hele wereld wat oral gehoor word.